[{"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Ymchwil myfyrwyr ar ficroblastigau mewn dw\u0302r croyw yn y newyddion"}, {"text_idx": "#000015", "text": "Mae ymchwil a gyflawnwyd gan fyfyrwyr ymchwil ym Mhrifysgol Bangor, ar y cyd a\u0302 Chyfeillion y Ddaear (Friends of the Earth) wedi ennill sylw\u2019r cyfryngau rhyngwladol."}, {"text_idx": "#000016", "text": "Comisiynwyd Prifysgol Bangor gan y mudiad amgylcheddol i fesur faint o blastig a microblastig sydd yn afonydd a llynnoedd Prydain, a chafodd eu canfyddiadau eu hadrodd yn y cyfryngau print a darlledu ledled Prydain a thu hwnt."}, {"text_idx": "#000021", "text": "\u201cBu rhai o\u2019r myfyrwyr yn casglu samplau, a bu eraill yn eu dadansoddi, gan hefyd ddatblygu\u2019r modd o wneud hyn.\u201d"}, {"text_idx": "#000022", "text": "\u201cMae\u2019n dangos pa mor dda yw ein myfyrwyr a\u2019r mathau o brojectau blaengar y mae myfyrwyr Prifysgol Bangor yn ymwneud a\u0302 hwy,\u201d ychwanega Dr Dunn."}, {"text_idx": "#000023", "text": "Bu Luke Frears, sy\u2019n 22 oed ac yn hanu o Belper, Swydd Derby a Jedd Owens yn dadansoddi\u2019r samplau dw\u0302r i gyd, gan eu hidlo a chyfrif y gronynnau microblastig ar gyfer yr adroddiad. Dangosasant hefyd ei fod yn bosib defnyddio fflworoleuedd yn effeithiol mewn dadansoddiad microsgop i adnabod y gronynnau gyda\u2019r llygaid."}, {"text_idx": "#000026", "text": "\u201cRoeddwn wedi fy syfrdanu ac wedi gwirioni, gan ein bod yn ymwybodol y byddai\u2019n hymchwil yn cael ei gyhoeddi a\u2019i ddefnyddio er mwyn ymgyrchu yn erbyn microblastigau, ond doedd dim disgwyl y byddai\u2019n cael ei defnyddio mor fuan a\u0302 hyn nag ar raddfa mor eang!\u201d"}, {"text_idx": "#000029", "text": "Jedd Owens\u201cRoedd yn syndod mawr imi pan ddechreuodd y cyfryngau gylchredeg y newyddion am ein hymchwil, roedd yn deimlad swreal, er mod i\u2019n falch iawn o hynny gan fy mod yn credu ei bod yn bwysig iawn rhoi sylw i broblem microblastigau os ydym am gychwyn mynd i\u2019r afael a\u2019r canfyddiadau sy\u2019n gymaint o bryder.\u201d"}, {"text_idx": "#000030", "text": "\u201cMae canlyniadau\u2019r ymchwil yn fater o bryder, a\u2019r awgrym yw bod llygredd y microblastigau\u2019n waeth nag a gredem. Fodd bynnag, fy ngobaith yw, gyda\u2019n hymchwil parhaus, a hybu ymwybyddiaeth, a meithrin ymdrechion i fynd i\u2019r afael a\u0302 phroblem y microblastigau, gallwn wella cyflwr ein dyfroedd a gwarchod rhag llygru pellach.\u201c"}, {"text_idx": "#000031", "text": "Esbonia ymhellach: \u201cRwyf i a Luke yn dal i ymestyn a hybu\u2019r project, gan edrych ar feysydd eraill a datblygu methodoleg i ddechrau profi dulliau eraill o drin llygredd y microblastigau.\u201d"}, {"text_idx": "#000035", "text": "Dywedodd Dan: \u201cMwynheais weithio efo Jedd a Luke ar eu hymchwil oherwydd mae\u2019r fethodoleg y maent yn ei datblygu i adnabod microblastigau yn addo cael mwy o effaith ar y Deyrnas Unedig, ac fe allai fynd yn rheidrwydd ar gyfer arolygon ansawdd dw\u0302r."}, {"text_idx": "#000037", "text": "\u201cRoedd y ffordd y ffrwydrodd y stori\u2019n anhygoel. Roedd yn wych gweld y sylw yn y Guardian a\u2019r Independent oherwydd iddo ddangos bod diddordeb yn ein hymchwil a bu\u2019n gymorth i godi ymwybyddiaeth o her y microblastigau.\u201d"}, {"text_idx": "#000038", "text": "Astudiodd Dan ar gyfer gradd BSc mewn Sw\u0302oleg gyda Chadwraeth ym Mangor ac arhosodd yn y Brifysgol ar gyfer ei Radd Meistr oherwydd y berthynas wych sydd ganddo efo\u2019r staff a\u2019i gyd fyfyrwyr yn ogystal ag ansawdd uchel ymchwil y Brifysgol ym maes gwyddorau\u2019r gwlyptiroedd."}, {"text_idx": "#000040", "text": "Dywedodd: \u201cOs gallwn ni adnabod y microblastigau, er enghraifft rwber, plastig defnyddwyr, plastig o ddiwydiant ac ati efallai y gallwn olrhain y microblastigau\u2019n o\u0302l i\u2019w tarddiad.\u201d"}]